Дадатковую канатацыю ў суседстве з работай брытанкі атрымоўвае праект Дзіны Даніловіч Nude is not found. На фатаграфіях — малады чалавек, які ляжыць на задрапіраванай паверхні, — вобраз, што адсылае да іканічных выяў і палотнаў класічнага жывапісу. Аголенасць мужчыны хаваюць прымацаваныя да фатаграфіі абрыўкі белай кашулі, якія пераўтвараюць фота, лічы, у аб’ект. Калі грамадства ўспрымае аголенае цела ў жывапісе, чаму яно настолькі жорстка ставіцца да падобнага ў дачыненні фатаграфіі? — задаецца пытаннем аўтарка. Нават у тых мастацкіх выказваннях, дзе адзенне прадаецца чымсьці залішнім і знарочыстым.